1.

στον κατάλογο υπό τον τίτλο «Α. Φυσικά πρόσωπα που αναφέρονται στο άρθρο 5 παράγραφος 1 και στο άρθρο 6 παράγραφος 1» προστίθενται οι ακόλουθες καταχωρίσεις: Ονοματεπώνυμο Στοιχεία ταυτοποίησης Λόγοι καταχώρησης Ημερομηνία καταχώρησης «66. Kan Zaw, (άλλως Dr. Kan Zaw) Υπηκοότητα: Μιανμάρ/Βιρμανία· Ημερομηνία γέννησης: 11.10.1954· Τόπος γέννησης: Νομός (Township) Salin, Περιφέρεια Magwe, Μιανμάρ· Φύλο: άρρεν Ο Kan Zaw είναι υπουργός Επενδύσεων και Εξωτερικών Οικονομικών Σχέσεων από τις 19 Αυγούστου 2022. Διορίστηκε από το Κρατικό Συμβούλιο Διοίκησης (ΚΣΔ), υπό την ηγεσία του ανώτατου διοικητή Min Aung Hlaing, το οποίο ανέλαβε τις νομοθετικές, εκτελεστικές και δικαστικές εξουσίες του κράτους από τις 2 Φεβρουαρίου 2021. Πριν από αυτήν τη θέση, το ΚΣΔ τον είχε διορίσει γενικό ελεγκτή της Ένωσης μετά το πραξικόπημα της 1ης Φεβρουαρίου 2021. Ως υπουργός της κυβέρνησης, αποτελεί μέρος του στρατιωτικού καθεστώτος το οποίο κατέλαβε την εξουσία με στρατιωτικό πραξικόπημα και ανέτρεψε τους νόμιμα εκλεγμένους ηγέτες στη Μιανμάρ/Βιρμανία. Ως υπουργός Επενδύσεων και Εξωτερικών Οικονομικών Σχέσεων, είναι υπεύθυνος για τη διευκόλυνση των επιχειρήσεων και των επενδύσεων στη Μιανμάρ/Βιρμανία και για τη συνεργασία με ξένους εταίρους. Υπό αυτήν του την ιδιότητα, ο Kan Zaw αναλαμβάνει ενεργό ρόλο στη στήριξη των προσπαθειών των στρατιωτικών να προσελκύσουν ξένες επενδύσεις, συμβάλλοντας έτσι στην κάλυψη των οικονομικών αναγκών του στρατιωτικού καθεστώτος. Φέρει συνεπώς ευθύνη για την υπονόμευση της δημοκρατίας και του κράτους δικαίου στη Μιανμάρ/Βιρμανία, ενώ συμμετέχει και σε ενέργειες που απειλούν την ειρήνη, την ασφάλεια και τη σταθερότητα της Μιανμάρ. Επιπλέον, συνδέεται με διάφορες υψηλόβαθμες προσωπικότητες του στρατιωτικού καθεστώτος, συμπεριλαμβανομένου του ανώτατου διοικητή Min Aung Hlaing. 8.11.2022 67. Htun Htun Oo (άλλως Tun Tun Oo) Υπηκοότητα: Μιανμάρ/Βιρμανία· Ημερομηνία γέννησης: 28.7.1956· Φύλο: άρρεν Ο Htun Htun Oo είναι επικεφαλής του Ανώτατου Δικαστηρίου της Μιανμάρ/Βιρμανίας και τοποθετήθηκε σε αυτήν τη θέση από τον ανώτατο διοικητή Min Aung Hlaing στις 2 Φεβρουαρίου 2021, μετά το πραξικόπημα της 1ης Φεβρουαρίου 2021. Το Ανώτατο Δικαστήριο, υπό την ηγεσία του Htun Htun Oo, έχει εμπλακεί σε διώξεις δημοκρατικά εκλεγμένων ηγετών και προσωπικοτήτων της αντιπολίτευσης και δεν ανταποκρίθηκε στον ρόλο του ως το ανώτατο δικαιοδοτικό όργανο υπεύθυνο για την προάσπιση του κράτους δικαίου και τη διασφάλιση της ανεξαρτησίας της δικαιοσύνης. Ως εκ τούτου, υπό την ιδιότητα του επικεφαλής του Ανώτατου Δικαστηρίου, ο Htun Htun Oo συμμετέχει σε δραστηριότητες που υπονομεύουν τη δημοκρατία και το κράτος δικαίου στη Μιανμάρ/Βιρμανία. Επιπλέον, από τότε που χρίστηκε επικεφαλής του Ανώτατου Δικαστηρίου, ο Htun Htun Oo έχει συνδεθεί με υψηλόβαθμες προσωπικότητες του στρατιωτικού καθεστώτος, όπως με τον ανώτατο διοικητή Min Aung Hlaing,. 8.11.2022 68. Swe Swe Aung, (άλλως Dr Swe Swe Aung) Υπηκοότητα: Μιανμάρ/Βιρμανία· Ημερομηνία γέννησης: 1960· Φύλο: θήλυ Η Swe Swe Aung είναι γενική διευθύντρια της υπηρεσίας δίωξης του Υπουργείου Νομικών Υποθέσεων· διορίστηκε από το Κρατικό Συμβούλιο Διοίκησης (ΚΣΔ) στις 31 Μαρτίου 2022. Υπό την ηγεσία της Swe Swe Aung η υπηρεσία δίωξης έχει εμπλακεί σε αρκετές δικαστικές υποθέσεις κατά δημοκρατικά εκλεγμένων ηγετών και προσωπικοτήτων της αντιπολίτευσης, οι οποίες διεξήχθησαν κατά παράβαση του δικαιώματος υπεράσπισης και του δικαιώματος σε δίκαιη δίκη, καθώς και στις διαδικασίες που οδήγησαν στην εκτέλεση τεσσάρων υποστηρικτών της δημοκρατίας. Κατόπιν αυτών η Swe Swe Aung, ως γενική διευθύντρια της υπηρεσίας δίωξης, συμμετέχει σε δραστηριότητες που υπονομεύουν τη δημοκρατία και το κράτος δικαίου στη Μιανμάρ/Βιρμανία. Επιπλέον, η Swe Swe Aung συνδέεται με διάφορες προσωπικότητες του Κρατικού Συμβουλίου Διοίκησης και πρόσωπα που έχουν διοριστεί από τους στρατιωτικούς και με ηγέτες όπως ο ανώτατος διοικητής Min Aung Hlaing και η γενική εισαγγελέας Dr. Thida Oo. 8.11.2022 69. Zaw Min (άλλως U Zaw Min) Υπηκοότητα: Μιανμάρ/Βιρμανία· Ημερομηνία γέννησης: 1970· Φύλο: άρρεν Ο Zaw Min είναι ο γενικός διευθυντής της υπηρεσίας φυλακών του Υπουργείου Εσωτερικών· διορίστηκε από το Κρατικό Συμβούλιο Διοίκησης (ΚΣΔ) στις 4 Φεβρουαρίου 2021. Υπό την ιδιότητα αυτή, είναι υπεύθυνος για τη διοίκηση των φυλακών στη Μιανμάρ/Βιρμανία. Η υπηρεσία φυλακών, υπό την ηγεσία του Zaw Min, έχει εμπλακεί σε αρκετές περιπτώσεις κακοδιαχείρισης φυλακών και κρατούμενοι έχουν υποστεί βία, ξυλοδαρμούς, βασανιστήρια και άλλα είδη απάνθρωπης μεταχείρισης στις φυλακές. Επιπλέον, οι σωφρονιστικές αρχές παραβιάζουν τα δικαιώματα υπεράσπισης των κρατουμένων. Ως εκ τούτου, ο Zaw Min, ως γενικός διευθυντής της υπηρεσίας φυλακών, συμμετέχει σε δραστηριότητες που υπονομεύουν τη δημοκρατία και το κράτος δικαίου στη Μιανμάρ/Βιρμανία. Επιπλέον, ο Zaw Min συνδέεται με διάφορες προσωπικότητες του Κρατικού Συμβουλίου Διοίκησης και πρόσωπα που έχουν διοριστεί από τους στρατιωτικούς και με ηγέτες όπως ο ανώτατος διοικητής Min Aung Hlaing και ο υπουργός Εσωτερικών αντιστράτηγος Soe Htut. 8.11.2022 70. U Zaw Lin Aung Υπηκοότητα: Μιανμάρ/Βιρμανία· Φύλο: άρρεν Ο U Zaw Lin Aung είναι πρώην αξιωματικός του στρατού και υποδιευθυντής της υπηρεσίας φυλακών της περιφέρειας Yangon από τα τέλη του 2021. Επιπλέον, ο U Zaw Lin Aung είναι υπεύθυνος για τη φυλακή Insein. Υπό την ηγεσία του, πολιτικοί κρατούμενοι στις φυλακές Insein έχουν υποστεί βία, ξυλοδαρμούς, βασανιστήρια και άλλα είδη απάνθρωπης μεταχείρισης από το προσωπικό των φυλακών. Ως εκ τούτου, ως υποδιευθυντής της υπηρεσίας φυλακών της περιφέρειας Yangon και υπεύθυνος για τη φυλακή Insein, ο U Zaw Lin Aung συμμετέχει σε δραστηριότητες που υπονομεύουν τη δημοκρατία και το κράτος δικαίου στη Μιανμάρ/Βιρμανία. 8.11.2022 71. U Than Swe Υπηκοότητα: Μιανμάρ/Βιρμανία· Ημερομηνία γέννησης: 1957 ή 1965· Φύλο: άρρεν Ο U Than Swe είναι ο πρόεδρος της Επιτροπής για την Καταπολέμηση της Διαφθοράς· διορίστηκε από το Κρατικό Συμβούλιο Διοίκησης (ΚΣΔ) στις 19 Αυγούστου 2022. Η Επιτροπή για την Καταπολέμηση της Διαφθοράς, υπό την ηγεσία του U Than Swe, έχει εφαρμόσει πολιτικές που αποσκοπούν στη νομιμοποίηση του στρατιωτικού πραξικοπήματος και της εμπλοκής του σε διαδικασίες κατά δημοκρατικά εκλεγμένων ηγετών, όπως η απαγγελία κατηγοριών για διαφθορά κατά της Κρατικής Συμβούλου Daw Aung San Suu Kyi. Ως εκ τούτου, ο U Than Swe, ως πρόεδρος της Επιτροπής για την Καταπολέμηση της Διαφθοράς, συμμετέχει σε δραστηριότητες και σε πολιτικές που υπονομεύουν τη δημοκρατία και το κράτος δικαίου στη Μιανμάρ/Βιρμανία. 8.11.2022 72. Ko Ko Lwin Υπηκοότητα: Μιανμάρ/Βιρμανία· Ημερομηνία γέννησης: 1972 ή 1982· Φύλο: άρρεν Ο Ko Ko Lwin είναι μέλος της εκλογικής επιτροπής (UEC) και διορίστηκε από το Κρατικό Συμβούλιο Διοίκησης (ΚΣΔ) την 1η Απριλίου 2022. Αποδεχόμενος τον διορισμό αυτό μετά το στρατιωτικό πραξικόπημα της 1ης Φεβρουαρίου 2021 και λαμβάνοντας υπόψη τις ενέργειές του ως μέλους της UEC, ιδίως την ακύρωση των αποτελεσμάτων των εκλογών του Νοεμβρίου 2020 χωρίς να υπάρχουν αποδεικτικά στοιχεία για νοθεία, καθώς και την άσκηση διώξεων για εκλογική νοθεία στις ίδιες εκλογές, ο Ko Ko Lwin έχει συμμετάσχει άμεσα σε ενέργειες που υπονομεύουν τη δημοκρατία και το κράτος δικαίου στη Μιανμάρ/Βιρμανία. 8.11.2022 73. Min Min Oo Υπηκοότητα: Μιανμάρ/Βιρμανία· Ημερομηνία γέννησης: 1962 ή 1967· Φύλο: άρρεν Ο Min Min Oo είναι μέλος της εκλογικής επιτροπής (UEC) και διορίστηκε από το Κρατικό Συμβούλιο Διοίκησης (ΚΣΔ) στις 2 Μαΐου 2022. Αποδεχόμενος τον διορισμό αυτό μετά το στρατιωτικό πραξικόπημα της 1ης Φεβρουαρίου 2021 και λαμβάνοντας υπόψη τις ενέργειές του ως μέλους της UEC, ιδίως την ακύρωση των αποτελεσμάτων των εκλογών του Νοεμβρίου 2020 χωρίς να υπάρχουν αποδεικτικά στοιχεία για νοθεία, καθώς και την άσκηση διώξεων για εκλογική νοθεία στις ίδιες εκλογές, ο Min Min Oo έχει συμμετάσχει άμεσα σε ενέργειες που υπονομεύουν τη δημοκρατία και το κράτος δικαίου στη Μιανμάρ/Βιρμανία. 8.11.2022 74. Htun Aung Υπηκοότητα: Μιανμάρ/Βιρμανία· Ημερομηνία γέννησης: 1967· Φύλο: άρρεν Ο στρατηγός Htun Aung είναι Αρχηγός της αεροπορίας της Μιανμάρ· διορίστηκε από τον Αρχηγό των Ένοπλων Δυνάμεων της Μιανμάρ, αρχιστράτηγο Min Aung Hlaing, στις 12 Ιανουαρίου 2022. Υπό αυτήν του την ιδιότητα, ο Htun Aung διοικεί και ελέγχει τις αεροπορικές δυνάμεις της Μιανμάρ. Η αεροπορία της Μιανμάρ πραγματοποίησε επιθέσεις κατά αμάχων σε ολόκληρη τη Μιανμάρ, δολοφονώντας και προξενώντας βλάβη σε αμάχους, μεταξύ των οποίων σε παιδιά και σε άτομα που ανήκουν σε εθνοτικές και θρησκευτικές μειονότητες. Στόχο αποτέλεσαν επίσης σχολεία, τόποι λατρείας και εγκαταστάσεις δημόσιας υγείας. Ως Αρχηγός της Αεροπορίας της Μιανμάρ, ο στρατηγός Htun Aung είναι υπεύθυνος για σοβαρές παραβιάσεις των ανθρώπινων δικαιωμάτων, για δραστηριότητες που υπονομεύουν τη δημοκρατία και το κράτος δικαίου στη Μιανμάρ/Βιρμανία, καθώς και για ενέργειες που απειλούν την ειρήνη, την ασφάλεια και τη σταθερότητα της Μιανμάρ/Βιρμανίας. Επιπλέον, ο στρατηγός Htun Aung συμμετέχει στη διοίκηση του MEHL, ενός ομίλου ιδιοκτησίας του Στρατού ο οποίος παρέχει στον στρατό της Μιανμάρ τους οικονομικούς και υλικούς πόρους που καθιστούν υλοποιήσιμες τέτοιες επιχειρήσεις. Ως εκ τούτου, παρέχει στήριξη σε δράσεις που απειλούν την ειρήνη, την ασφάλεια και τη σταθερότητα της Μιανμάρ/Βιρμανίας. 8.11.2022 75. Phone Myat Υπηκοότητα: Μιανμάρ/Βιρμανία· Φύλο: άρρεν Ο αντιστράτηγος Phone Myat είναι o διοικητής του Γραφείου Ειδικών Επιχειρήσεων αριθ. 3 (BSO 3) των Ένοπλων Δυνάμεων της Μιανμάρ (Tatmadaw) από τον Απρίλιο του 2021. Προηγουμένως είχε διατελέσει αναπληρωτής υπουργός στο Υπουργείο Εσωτερικών από τον Ιούλιο του 2020 έως τον Απρίλιο του 2021 και διοικητής της Δυτικής Διοίκησης από τον Μάιο του 2019 έως τον Ιούλιο του 2020. Ως διοικητής του BSO 3, ο Phone Myat διοικεί και ελέγχει τις στρατιωτικές δυνάμεις της Νοτιοδυτικής Διοίκησης (Ayeyarwaddy), της Νότιας Διοίκησης (Bago και Magway) και της Δυτικής Διοίκησης (Rakhine και Chin). Στρατιωτικές δυνάμεις υπό τη διοίκησή του διέπραξαν σοβαρές παραβιάσεις των ανθρώπινων δικαιωμάτων, εγκλήματα και φρικαλεότητες, συμπεριλαμβανομένων δολοφονιών, επίγειων και εναέριων επιθέσεων κατά αμάχων και σφαγών στην περιφέρεια Magway, στην πολιτεία Chin και στην περιφέρεια Bago. Υπό την ιδιότητα του διοικητή του BSO 3, ο Phone Myat είναι υπεύθυνος για σοβαρές παραβιάσεις των ανθρώπινων δικαιωμάτων, για δραστηριότητες που υπονομεύουν τη δημοκρατία και το κράτος δικαίου στη Μιανμάρ/Βιρμανία, καθώς και για ενέργειες που απειλούν την ειρήνη, την ασφάλεια και τη σταθερότητα της Μιανμάρ/Βιρμανίας. 8.11.2022 76. Aung Soe Υπηκοότητα: Μιανμάρ/Βιρμανία· Φύλο: άρρεν Ο αντιστράτηγος Aung Soe είναι o διοικητής του Γραφείου Ειδικών Επιχειρήσεων αριθ. 4 (BSO 4) των Ένοπλων Δυνάμεων της Μιανμάρ (Tatmadaw) από τον Ιανουάριο του 2021. Προηγουμένως, ήταν ο αναπληρωτής υπουργός Εσωτερικών μέχρι τον Μάρτιο του 2018 και στη συνέχεια διατέλεσε επικεφαλής του Γραφείου Ειδικών Επιχειρήσεων αριθ. 6. Ως διοικητής του BSO 4, ο Aung Soe διοικεί και ελέγχει τις στρατιωτικές δυνάμεις της Παράκτιας Διοίκησης στο διοικητικό διαμέρισμα Tanintharyi και τη Νοτιοανατολική Διοίκηση στις πολιτείες Mon και Karen. Στρατιωτικές δυνάμεις υπό τη διοίκησή του διέπραξαν σοβαρές παραβιάσεις των ανθρώπινων δικαιωμάτων, εγκλήματα και φρικαλεότητες, συμπεριλαμβανομένων δολοφονιών, επίγειων και εναέριων επιθέσεων κατά αμάχων, παράνομων συλλήψεων και της χρήσης πυροβόλων όπλων. Η πολιτεία Kayin/Karen, μία από τις περιοχές που τελεί υπό τη διοίκηση του Aung Soe, κατέγραψε 3 993 βίαια επεισόδια στο χρονικό διάστημα από το πραξικόπημα έως τον Ιούλιο του 2022. Υπό την ιδιότητα του διοικητή του BSO 4, είναι υπεύθυνος για σοβαρές παραβιάσεις των ανθρώπινων δικαιωμάτων, για δραστηριότητες που υπονομεύουν τη δημοκρατία και το κράτος δικαίου στη Μιανμάρ/Βιρμανία, καθώς και για ενέργειες που απειλούν την ειρήνη, την ασφάλεια και τη σταθερότητα της Μιανμάρ/Βιρμανίας. 8.11.2022 77. Thet Pon Υπηκοότητα: Μιανμάρ/Βιρμανία· Φύλο: άρρεν Ο αντιστράτηγος Thet Pon είναι o διοικητής του Γραφείου Ειδικών Επιχειρήσεων αριθ. 5 (BSO 5) των Ένοπλων Δυνάμεων της Μιανμάρ (Tatmadaw) από τον Ιούνιο του 2020. Προηγουμένως, είχε διατελέσει διοικητής της Βορειοδυτικής Διοίκησης έως το 2017 και περιφερειακός διοικητής της Yangon από το 2017 έως τον Ιούνιο του 2020. Ως διοικητής του BSO 5, ο Thet Pon διοικεί και ελέγχει τις στρατιωτικές δυνάμεις και τα στρατιωτικά δικαστήρια στην περιφέρεια Yangon. Τον Μάρτιο του 2021, το Κρατικό Συμβούλιο Διοίκησης επέβαλε στρατιωτικό νόμο στη Μιανμάρ, μεταβιβάζοντας την εκτελεστική και δικαστική εξουσία στον επικεφαλής των σχετικών περιφερειακών στρατιωτικών διοικήσεων. Έως τον Ιούλιο του 2022, στρατοδικεία στην περιφέρεια Yangon καταδίκασαν 119 άτομα σε θάνατο, πολλά από τα οποία για πολιτικούς λόγους, συμπεριλαμβανομένων τεσσάρων μελών της δημοκρατικής αντιπολίτευσης που εκτελέστηκαν στην περιφέρεια Yangon. Επιπλέον, στρατιωτικές δυνάμεις στην περιφέρεια Yangon διέπραξαν βίαιες ενέργειες και δολοφονίες κατά ειρηνικών διαδηλωτών, ασκώντας φονική βία στη διάρκεια των διαδηλώσεων κατά της χούντας στον νομό Hlaing Tharyar της Yangon στις 14 Μαρτίου 2021. Υπό την ιδιότητα του διοικητή BSO 5, ο Thet Pon είναι υπεύθυνος για σοβαρές παραβιάσεις των ανθρώπινων δικαιωμάτων, για δραστηριότητες που υπονομεύουν τη δημοκρατία και το κράτος δικαίου στη Μιανμάρ/Βιρμανία, καθώς και για ενέργειες που απειλούν την ειρήνη, την ασφάλεια και τη σταθερότητα της Μιανμάρ/Βιρμανίας. 8.11.2022 78. Htein Win Υπηκοότητα: Μιανμάρ/Βιρμανία· Φύλο: άρρεν Ο υποστράτηγος Htein Win είναι ο διοικητής της Νότιας Διοίκησης των Ένοπλων Δυνάμεων της Μιανμάρ (Tatmadaw). Ως περιφερειακός διοικητής, διοικεί και ελέγχει στρατιωτικές δυνάμεις στις περιφέρειες Bago και Magway. Οι στρατιωτικές δυνάμεις στις εν λόγω περιφέρειες πραγματοποίησαν αεροπορικές επιθέσεις, επιδρομές και εμπρησμούς, διέπραξαν πολυάριθμες δολοφονίες και χρησιμοποίησαν ανθρώπινες ασπίδες. Η περιφέρεια Magway αποτελεί ιδιαίτερο κομβικό σημείο όπου σημειώνονται βίαιες αντιπολιτευτικές επιχειρήσεις που διεξάγει ο στρατός στην περιφέρεια Magway, χρησιμοποιώντας στρατηγική “ολοκληρωτικής θανάτωσης, πυρπόλησης και λεηλασίας”. Υπό την ιδιότητα του διοικητή της Νότιας Διοίκησης, ο Htein Win είναι υπεύθυνος για σοβαρές παραβιάσεις των ανθρώπινων δικαιωμάτων, για δραστηριότητες που υπονομεύουν τη δημοκρατία και το κράτος δικαίου στη Μιανμάρ/Βιρμανία, καθώς και για ενέργειες που απειλούν την ειρήνη, την ασφάλεια και τη σταθερότητα της Μιανμάρ/Βιρμανίας. 8.11.2022 79. Htin Latt Oo Υπηκοότητα: Μιανμάρ/Βιρμανία· Φύλο: άρρεν Ο υποστράτηγος Htin Latt Oo είναι διοικητής της Δυτικής Διοίκησης των Ένοπλων Δυνάμεων της Μιανμάρ (Tatmadaw) από τον Ιούλιο του 2020. Ως περιφερειακός διοικητής, διοικεί και ελέγχει στρατιωτικές δυνάμεις στις περιφέρειες Δυτικής Rakhine και Chin. Οι στρατιωτικές δυνάμεις στις εν λόγω περιφέρειες διέπραξαν σοβαρές παραβιάσεις των ανθρώπινων δικαιωμάτων και εγκλήματα, συμπεριλαμβανομένων αεροπορικών επιθέσεων, βιασμών, χρήσης ανθρώπινων ασπίδων, πυρπόλησης κατοικιών, σφαγών και παράνομων συλλήψεων. Υπό την ιδιότητα του διοικητή της Δυτικής Διοίκησης, ο Htin Latt Oo είναι υπεύθυνος για σοβαρές παραβιάσεις των ανθρώπινων δικαιωμάτων, για δραστηριότητες που υπονομεύουν τη δημοκρατία και το κράτος δικαίου στη Μιανμάρ/Βιρμανία, καθώς και για ενέργειες που απειλούν την ειρήνη, την ασφάλεια και τη σταθερότητα της Μιανμάρ/Βιρμανίας. 8.11.2022 80. Than Htike Υπηκοότητα: Μιανμάρ/Βιρμανία· Φύλο: άρρεν Αριθμός στρατιωτικής ταυτότητας: Kyi-28146 Ο ταξίαρχος Than Htike είναι ο διοικητής της Βορειοδυτικής Διοίκησης των Ένοπλων Δυνάμεων της Μιανμάρ (Tatmadaw) από την 6η Ιανουαρίου 2022. Ως περιφερειακός διοικητής, διοικεί και ελέγχει στρατιωτικές δυνάμεις στην περιφέρεια Sagaing. Στρατιωτικές δυνάμεις υπό τη διοίκησή του διέπραξαν σοβαρές παραβιάσεις των ανθρώπινων δικαιωμάτων, άσκησαν υπερβολική βία και προέβησαν σε βίαιες ενέργειες κατά του άμαχου πληθυσμού, συμπεριλαμβανομένης της στρατιωτικής επίθεσης κατά σχολείου στον νομό Depeyin της περιφέρειας Sagaing, σκοτώνοντας τουλάχιστον 13 άτομα, μεταξύ των οποίων 11 παιδιά. Στην περιφέρεια Sagaing, στρατιωτικές δυνάμεις έκαψαν περισσότερα από 20 000 σπίτια μετά το στρατιωτικό πραξικόπημα. Υπό την ιδιότητα του διοικητή της Βορειοδυτικής Διοίκησης, ο Than Htike είναι υπεύθυνος για σοβαρές παραβιάσεις των ανθρώπινων δικαιωμάτων, για δραστηριότητες που υπονομεύουν τη δημοκρατία και το κράτος δικαίου στη Μιανμάρ/Βιρμανία, καθώς και για ενέργειες που απειλούν την ειρήνη, την ασφάλεια και τη σταθερότητα της Μιανμάρ/Βιρμανίας. 8.11.2022 81. Nyunt Win Swe Υπηκοότητα: Μιανμάρ/Βιρμανία· Φύλο: άρρεν Ο υποστράτηγος Nyunt Win Swe είναι ο διοικητής της περιφέρειας Yangon των Ένοπλων Δυνάμεων της Μιανμάρ (Tatmadaw) από τον Ιούνιο του 2020. Υπό αυτή του την ιδιότητα, ο Nyunt Win Swe διοικεί και ελέγχει τις στρατιωτικές δυνάμεις στην περιφέρεια Yangon και, από κοινού με τον επικεφαλής του Γραφείου Ειδικών Επιχειρήσεων αριθ. 5, τον αντιστράτηγο Thet Pon, επιβλέπει τα στρατοδικεία της περιφέρειας Yangon. Τον Μάρτιο του 2021, το Κρατικό Συμβούλιο Διοίκησης επέβαλε στρατιωτικό νόμο στη Μιανμάρ, μεταβιβάζοντας την εκτελεστική και δικαστική εξουσία στον επικεφαλής των σχετικών περιφερειακών στρατιωτικών διοικήσεων. Έως τον Ιούλιο του 2022, στρατοδικεία στην περιφέρεια Yangon καταδίκασαν 119 άτομα σε θάνατο, πολλά από τα οποία για πολιτικούς λόγους, συμπεριλαμβανομένων τεσσάρων μελών της δημοκρατικής αντιπολίτευσης που εκτελέστηκαν στην περιφέρεια Yangon. Επιπλέον, στρατιωτικές δυνάμεις στην περιφέρεια Yangon διέπραξαν βίαιες ενέργειες και δολοφονίες κατά ειρηνικών διαδηλωτών, ασκώντας φονική βία στη διάρκεια των διαδηλώσεων κατά της χούντας στον νομό Hlaing Tharyar της Yangon στις 14 Μαρτίου 2021. Υπό την ιδιότητα του διοικητή της περιφέρειας Yangon, ο Nyunt Win Swe είναι υπεύθυνος για σοβαρές παραβιάσεις των ανθρώπινων δικαιωμάτων, για δραστηριότητες που υπονομεύουν τη δημοκρατία και το κράτος δικαίου στη Μιανμάρ/Βιρμανία, καθώς και για ενέργειες που απειλούν την ειρήνη, την ασφάλεια και τη σταθερότητα της Μιανμάρ/Βιρμανίας. 8.11.2022 82. U Tay Za Υπηκοότητα: Μιανμάρ/Βιρμανία· Ημερομηνία γέννησης: 18.7.1964· Τόπος γέννησης: Yangon, Μιανμάρ· Φύλο: άρρεν Ο U Tay Za είναι ιδρυτής και πρόεδρος του Htoo Group of Companies, ενός ιδιωτικού ομίλου εταιρειών που δραστηριοποιείται σε διάφορους τομείς, όπως στους κλάδους του εμπορίου, των τραπεζών, των μεταλλείων, του τουρισμού και της αεροπορίας. Ο U Tay Za συνδέεται στενά με την ανώτατη ηγεσία των Ένοπλων Δυνάμεων της Μιανμάρ (Tatmadaw). Μέσω του Htoo Group of Companies, ο U Tay Za παρείχε χρηματοδοτική στήριξη στις Ένοπλες Δυνάμεις της Μιανμάρ (Tatmadaw) το 2017 σε εκδήλωση συγκέντρωσης κεφαλαίων σε σχέση με τις “επιχειρήσεις εκκαθάρισης” στη Rakhine. Επιπλέον, ο U Tay Za ενήργησε ως ενδιάμεσος για την παροχή στρατιωτικού εξοπλισμού που χρησιμοποιήθηκε κατά του άμαχου πληθυσμού και διαδηλωτών σε ολόκληρη τη χώρα. Με τη συμβολή του στις ικανότητες του στρατού να διαπράττει σοβαρές παραβιάσεις των ανθρώπινων δικαιωμάτων και να καταστέλλει τον άμαχο πληθυσμό, καθώς και να διεξάγει δραστηριότητες που υπονομεύουν τη δημοκρατία και το κράτος δικαίου στη Μιανμάρ/Βιρμανία, ο U Tay Za παρείχε στήριξη στις Ένοπλες Δυνάμεις της Μιανμάρ (Tatmadaw) και συμμετείχε σε ενέργειες που απειλούν την ειρήνη, την ασφάλεια ή τη σταθερότητα της Μιανμάρ/Βιρμανίας. 8.11.2022 83. Aung Moe Myint Υπηκοότητα: Μιανμάρ/Βιρμανία· Ημερομηνία γέννησης: 9.6.1971 ή 28.9.1969 Φύλο: άρρεν Αριθ. διαβατηρίου: 12/YAKANA(N)006981 Ο Aung Moe Myint είναι διευθυντής της Dynasty International Company Ltd (DICL) που δραστηριοποιείται στον εμπορικό τομέα. Είναι επίτιμος πρόξενος της Δημοκρατίας της Λευκορωσίας στη Μιανμάρ. Λόγω της εμπορικής και προσωπικής του θέσης, συμπεριλαμβανομένων των στενών πολιτικών και εμπορικών δεσμών του με τη Λευκορωσία, ο Aung Moe Myint διευκόλυνε την προμήθεια όπλων, οπλισμού, ειδών που υπόκεινται σε περιορισμούς και αγαθών διπλής χρήσης για τον στρατό της Μιανμάρ, τα οποία χρησιμοποιήθηκαν κατά του άμαχου πληθυσμού και διαδηλωτών σε ολόκληρη τη χώρα. Με τη συμβολή του στις ικανότητες του στρατού να διαπράττει σοβαρές παραβιάσεις των ανθρώπινων δικαιωμάτων και να καταστέλλει τον άμαχο πληθυσμό, καθώς και να διεξάγει δραστηριότητες που υπονομεύουν τη δημοκρατία και το κράτος δικαίου στη Μιανμάρ/Βιρμανία, ο Aung Moe Myint παρείχε στήριξη στις Ένοπλες Δυνάμεις της Μιανμάρ (Tatmadaw) και συμμετείχε σε ενέργειες που απειλούν την ειρήνη, την ασφάλεια ή τη σταθερότητα της Μιανμάρ/Βιρμανίας. 8.11.2022 84. Naing Htut Aung Υπηκοότητα: Μιανμάρ/Βιρμανία· Ημερομηνία γέννησης: 27.1.1968· Φύλο: άρρεν Αριθ. διαβατηρίου: 12/MAKAYA 118765 Ο Naing Htut Aung είναι ο διευθυντής του International Group of Companies (IGGC) που δραστηριοποιείται στον εμπορικό τομέα. Μέσω του IGGC, ο Naing Htut Aung παρείχε χρηματοδοτική στήριξη στις Ένοπλες Δυνάμεις της Μιανμάρ (Tatmadaw) το 2017 σε εκδήλωση συγκέντρωσης κεφαλαίων σε σχέση με τις “επιχειρήσεις εκκαθάρισης” στη Rakhine. Επιπλέον, ο Naing Htut Aung έχει ενεργήσει ως εισαγωγέας και μεσίτης όπλων, στρατιωτικού εξοπλισμού και αγαθών διπλής χρήσης για τον στρατό της Μιανμάρ, τα οποία χρησιμοποιήθηκαν κατά του άμαχου πληθυσμού και διαδηλωτών σε ολόκληρη τη χώρα. Με τη συμβολή του στις ικανότητες του στρατού να διαπράττει σοβαρές παραβιάσεις των ανθρώπινων δικαιωμάτων και να καταστέλλει τον άμαχο πληθυσμό, καθώς και να διεξάγει δραστηριότητες που υπονομεύουν τη δημοκρατία και το κράτος δικαίου στη Μιανμάρ/Βιρμανία, ο Naing Htut Aung παρείχε στήριξη στις Ένοπλες Δυνάμεις της Μιανμάρ (Tatmadaw) και συμμετείχε σε ενέργειες που απειλούν την ειρήνη, την ασφάλεια ή τη σταθερότητα της Μιανμάρ/Βιρμανίας. 8.11.2022»